প্রথম গোপাল
গোপাল (জন্ম: - ৭৭০ মৃত্যু) ছিলেন বাংলার পাল রাজবংশের প্রতিষ্ঠাতা। তিনি ৭৫০ থেকে ৭৭০ খ্রিস্টাব্দ পর্যন্ত রাজত্ব করেন। পাল রাজাদের নামের শেষে "পাল" শব্দাংশটির অর্থ "রক্ষাকর্তা"। তাঁদের সঠিক জাতি-পরিচয় জানা যায় নি।
ব্রহ্মপাল
ব্রহ্মপাল () হলেন কামরূপ রাজ্যের পাল রাজবংশের প্রতিষ্ঠাপক। শালস্তম্ভ বংশের শেষ রাজা ত্যাগসিংহের কোনো সন্তান-সন্ততি ছিল না। তাই শালস্তম্ভ বংশ লোপ পেয়েছিল। প্রজাগণ পুরানো নরক বংশীয় কুমার ব্রহ্মপালকে রাজা মনোনীত করেছিল। তিনি ৯০০ খ্রীষ্টাব্দ থেকে ৯২০ খ্রীষ্টাব্দ পর্যন্ত কামরূপ রাজ্যে রাজত্ব করেছিলেন। তিনি কুলদেবীকে বিয়ে করেছিলেন। এরপর তাঁদের পুত্র রত্নপাল ব্রহ্মপালের উত্তরাসুরী হিসাবে রাজ সিংহাসনে বসেছিলেন।